text: Små børn sang for gamle
  30 marts 2012 kl. 13.38
  Der blev sunget på et plejehjem i Lunderskov. Det var bitte små børn, der sang for de gamle.
  I dag blev der sunget højt på skoler over hele landet - det var skolernes sangdag. Men eleverne i Lunderskov valgte at synge et andet sted end i klasselokalet - nemlig på et plejehjem.
  Eleverne fra de yngste årgange på Kongsbjergskolen var taget til det lokale plejehjem, for at underholde de ældre med en halv times sang.
  Det var børn fra 0. til 2. klasse, der sang for de gamle.
  